**MINISTARSTVO UNUTRAŠNJIH POSLOVA**

**PROGRAM JAVNE RASPRAVE O TEKSTU NACRTA STRATEGIJE ZA BORBU PROTIV TRGOVINE LJUDIMA ZA PERIOD 2019-2024. GODINE i AKCIONOG PLANA ZA NJENU IMPLEMENTACIJU ZA 2019. GODINU**

Javna rasprava o Nacrtu Strategije za borbu protiv trgovine ljudima za period 2019 – 2024, i Akcionog plana za njenu implementaciju za 2019. godinu trajaće 20 dana od dana objavljivanja javnog poziva na internet stranici Ministarstva unutrašnjih poslova i portalu e-uprave.

Predlozi, sugestije i komentari na Nacrt Strategije za borbu protiv trgovine ljudima za period 2019 – 2024. godine i Akcionog plana za njenu implementaciju za 2019. godinu mogu se dostaviti Ministarstvu unutrašnjih poslova, Bulevar Svetog Petra Cetinjskog br. 22, 81000 Podgorica ili na e-mail: antitrafiking@mup.gov.me.

Takođe, 26. novembra 2018. godine sa početkom u 10h u plenarnoj sali u ul. Jovana Tomaševića, br. 1 (Stara zgrada Vlade), biće organizovan **okrugli sto** koji će okupiti stručnu javnost, predstavnike civilnog sektora i ostale zainteresovane strane, koje će, nakon prezentacije ključnih ciljeva predmetnog dokumenta, imati mogućnost da direktno daju svoje predloge, sugestije i komentare na Nacrt Strategije za borbu protiv trgovine ljudima za period 2019 – 2024, i Akcionog plana za njenu implementaciju za 2019. godinu.

Za koordinaciju konsultovanja zainteresovane javnosti zadužen je Zoran Ulama, Nacionalni koordinator, rukovodilac Nacionalne kancelarije za borbu protiv trgovine ljudima.

Ministarstvo unutrašnjih poslova, Nacionalna Kancelarija za borbu protiv trgovine ljudima ćе sve prispjele inicijative, prijedloge, sugestije i komentare razmotriti i uzeti u obzir prilikom sačinjavanja Nacrta strategije za borbu protiv trgovine ljudima za period 2019 – 2024, i Akcionog plana za njenu implementaciju za 2019. godinu.